CELEX: 32012R0519
Language: mt
Date: 2012-06-19 00:00:00
Title: Regolament tal-Kummissjoni (UE) Nru 519/2012 tad- 19 ta’ Ġunju 2012 li jemenda r-Regolament (KE) Nru 850/2004 tal-Parlament Ewropew u tal-Kunsill dwar pollutanti organiċi persistenti fir-rigward tal-Anness I  Test b’relevanza għaż-ŻEE

20.6.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 159/1
               
            REGOLAMENT TAL-KUMMISSJONI (UE) Nru 519/2012
      tad-19 ta’ Ġunju 2012
      li jemenda r-Regolament (KE) Nru 850/2004 tal-Parlament Ewropew u tal-Kunsill dwar pollutanti organiċi persistenti fir-rigward tal-Anness I
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 850/2004 tal-Parlament Ewropew u tal-Kunsill tad-29 ta’ April 2004 dwar pollutanti [sustanzi li jniġġsu] organiċi persistenti u li jemenda d-Direttiva 79/117/KEE (1), u b’mod partikolari l-Artikoli 14(1) u 14(3) tiegħu,
      Billi:
      
                  (1)
               
               
                  Ir-Regolament (KE) Nru 850/2004 jimplimenta fil-liġi tal-Unjoni l-impenji stabbiliti fil-Konvenzjoni ta’ Stokkolma dwar Pollutanti Organiċi Persistenti (minn hawn ’il quddiem “il-Konvenzjoni”) approvati bid-Deċiżjoni tal-Kunsill 2006/507/KE tal-14 ta’ Ottubru 2004 dwar il-konklużjoni, f’isem il-Komunità Ewropea, tal-Konvenzjoni ta’ Stokkolma dwar Materjal Organiku Persistenti li Jniġġes (2) u fil-Protokoll tal-1998 għall-Konvenzjoni tal-1979 dwar it-Tniġġis Transkonfinali tal-Arja fuq Firxa Wiesgħa [fuq Distanza Twila] minn Pollutanti Organiċi Persistenti (minn hawn ’il quddiem “il-Protokoll”) approvati bid-Deċiżjoni tal-Kunsill 2004/259/KE tad-19 ta’ Frar 2004 li għandha x’taqsam mal-konklużjoni, f’isem il-Komunità Ewropea, tal-Protokoll tal-Konvenzjoni tal-1979 dwar it-Tniġġis Transkonfinali tal-Arja Li Jwassal Ħafna [fuq Distanza Twila] dwar Pollutanti Organiċi Persistenti (3) (minn hawn ’il quddiem “CLRTAP”).
               
            
                  (2)
               
               
                  Fis-27 Sessjoni tiegħu mill-14 sat-18 ta’ Diċembru 2009, il-Korp Eżekuttiv tas-CLRTAP iddeċieda li mal-Protokoll iżid l-eżaklorobutadjen (4), in-naftalini poliklorinati (minn hawn ’il quddiem “PCN”), u l-paraffini klorinati b’katina qasira (5) (minn hawn ’il quddiem “SCCPs”).
               
            
                  (3)
               
               
                  Fid-dawl tad-Deċiżjonijiet meħuda mis-CLRTAP, huwa meħtieġ li jiġi aġġornat l-Anness I il-Parti B għar-Regolament (KE) Nru 850/2004 sabiex jinkludi tliet sustanzi ġodda elenkati fil-Protokoll.
               
            
                  (4)
               
               
                  It-tqegħid fis-suq u l-użu tal-SCCPs ġie ristrett fl-Unjoni kif stipulat fl-Anness XVII għar-Regolament (KE) Nru 1907/2006 tal-Parlament Ewropew u tal-Kunsill (6) dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH). Ir-restrizzjoni eżistenti fuq l-SCCPs fl-Unjoni tkopri biss żewġ użi u għalhekk il-kamp ta’ applikazzjoni tagħhom huwa ħafna idjeq mill-kamp ta’ applikazzjoni tar-restrizzjoni fuq l-SCCPs stabbilit permezz tad-Deċiżjoni tal-Korp Eżekuttiv tas-CLRTAP. Għalhekk, dan ir-Regolament għandu jwessa’ l-kamp ta’ applikazzjoni tar-restrizzjoni fuq l-SCCPs fl-Unjoni billi jipprojbixxi l-produzzjoni, it-tqegħid fis-suq, u l-użu tagħhom, minbarra żewġ użi li huma eżentati.
               
            
                  (5)
               
               
                  Il-livell ta’ limitu ta’ 1 % stabbilit f’dan ir-Regolament għall-SCCPs ma għandux jitqies bħala l-implimentazzjoni tal-kunċett ta’ “kontaminant mhux intenzjonat f’ammonti żgħar ħafna” li jinsab fl-Artikolu 4(1)(b) tar-Regolament (KE) Nru 850/2004. Qabel ma l-Kummissjoni jkollha stampa ċara fir-rigward tal-livell korrispondenti għall-“kontaminant mhux intenzjonat f’ammonti żgħar ħafna” fir-rigward tal-SCCPs, hemm il-ħtieġa ta’ analiżi iktar xjentifika.
               
            
                  (6)
               
               
                  Id-derogi għall-SCCPs għandhom, fejn applikabbli, ikunu soġġetti għall-użu tal-aqwa tekniki disponibbli. Il-Kummissjoni għandha tkompli tanalizza dawk id-derogi u d-disponibbiltà ta’ sustanzi jew teknoloġiji alternattivi iktar sikuri.
               
            
                  (7)
               
               
                  Fil-ħames laqgħa tagħha mill-25 sad-29 ta’ April 2011, il-Konferenza tal-Partijiet għall-Konvenzjoni qablet li bid-Deċiżjoni SC-5/3 (7) jiżdied l-endosulfan mal-lista tal-POP li għandhom jiġu eliminati madwar id-dinja, b’xi eżenzjonijiet.
               
            
                  (8)
               
               
                  Fid-dawl tad-Deċiżjoni SC-5/3, huwa meħtieġ li jiġi aġġornat l-Anness I, il-Parti A għar-Regolament (KE) Nru 850/2004 sabiex jinkludi l-endosulfan. Madankollu, l-endosulfan kien soġġett għad-Deċiżjoni tal-Kummissjoni 2005/864/KE tat-2 ta’ Diċembru 2005 dwar in-nuqqas tal-inklużjoni tal-endosulfan fl-Anness I għad-Direttiva tal-Kunsill 91/414/KEE u l-irtirar tal-awtorizzazzjoni għall-prodotti għall-protezzjoni tal-pjanti li fihom din is-sustanza attiva (8). Għalhekk, l-endosulfan għandu jiġi elenkat fl-Anness I, il-Parti A għar-Regolament (KE) Nru 850/2004 mingħajr eżenzjonijiet minħabba li l-eżenzjonijiet permessi skont id-Deċiżjoni SC-5/3 huma marbuta mal-użu tal-endosulfan bħala prodott għall-protezzjoni tal-pjanti.
               
            
                  (9)
               
               
                  Huwa meħtieġ li jiġi ċċarat li l-projbizzjoni fl-Artikolu 3 tar-Regolament (KE) Nru 850/2004 ma tapplikax għal oġġetti li jkun fihom l-endosulfan, l-eżaklorobutadjen, il-PCN jew l-SCCPs, prodotti qabel jew fid-data tad-dħul fis-seħħ ta’ dan ir-Regolament sa sitt xhur wara d-data tad-dħul fis-seħħ tiegħu.
               
            
                  (10)
               
               
                  Jeħtieġ ukoll li jiġi ċċarat li l-projbizzjoni fl-Artikolu 3 tar-Regolament (KE) Nru 850/2004 ma tapplikax għal oġġetti li jkun fihom l-endosulfan, l-eżaklorobutadjen, il-PCN jew l-SCCPs, li diġà kienu jintużaw qabel jew fid-data tad-dħul fis-seħħ ta’ dan ir-Regolament.
               
            
                  (11)
               
               
                  Huwa meħtieġ li r-referenza għall-istandards tas-CEN li qed jiġu żviluppati bħalissa fir-rigward tal-aċidu sulfoniku perfluworottan u d-derivattivi tiegħu (PFOS) tiġi adattata għall-progress tekniku, biex tippermetti li jintużaw metodi analitiċi oħra bl-istess livell ta’ prestazzjoni.
               
            
                  (12)
               
               
                  Il-miżuri pprovduti f’dan ir-Regolament huma skont l-opinjoni tal-Kumitat stabbilit bid-Direttiva tal-Kunsill 67/548/KEE (9),
               
            ADOTTAT DAN IR-REGOLAMENT:
      Artikolu 1
      L-Anness I għar-Regolament (KE) Nru 850/2004 huwa emendat skont l-Anness għal dan ir-Regolament.
      Artikolu 2
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, id-19 ta’ Ġunju 2012.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 158, 30.4.2004, p. 7.
      
         (2)  ĠU L 209, 31.7.2006, p. 1.
      
         (3)  ĠU L 81, 19.3.2004, p. 35.
      
         (4)  Id-Deċiżjoni 2009/1.
      
         (5)  Id-Deċiżjoni 2009/2.
      
         (6)  ĠU L 396, 30.12.2006, p. 1.
      
         (7)  SC-5/3 Telenka l-endosulfan tekniku u l-isomeri relatati miegħu
      
         (8)  ĠU L 317, 3.12.2005, p. 25.
      
         (9)  ĠU 196, 16.8.1967, p. 1.
      
         ANNESS
         L-Anness I tar-Regolament (KE) Nru 850/2004 huwa emendat kif ġej:
         
                     (1)
                  
                  
                     Il-Parti A hija emendata kif ġej:
                     
                                 (a)
                              
                              
                                 fl-annotazzjoni għall-aċidu sulfoniku perfluworottan u d-derivattivi tiegħu (PFOS), il-punt 6 fil-kolonna “Eżenzjoni speċifika dwar l-użu intermedju jew speċifikazzjoni oħra” għandu jiġi sostitwit b’dan li ġej:
                                 
                                             “6.
                                          
                                          
                                             Ladarba l-istandards jiġu adottati mill-Kumitat Ewropew għall-Istandardizzazzjoni (CEN), dawn għandhom jintużaw bħala l-metodi analitiċi tal-ittestjar sabiex tintwera l-konformità tas-sustanzi, il-preparazzjonijiet u l-oġġetti fil-paragrafi 1 u 2. Bħala alternattiva għall-istandards tas-CEN, jista’ jintuża kwalunkwe metodu analitiku ieħor li għalih l-utent jista’ juri prestazzjoni ekwivalenti.”
                                          
                                       
                           
                                 (b)
                              
                              
                                 qed tiżdied l-annotazzjoni li ġejja:
                                 
                                             Sustanza
                                          
                                          
                                             Nru tal-CAS
                                          
                                          
                                             Nru tal-KE
                                          
                                          
                                             Eżenzjoni speċifika dwar użu intermedju jew speċifikazzjoni oħra
                                          
                                       
                                             “Endosulfan
                                          
                                          
                                             115-29-7
                                             959-98-8
                                             33213-65-9
                                          
                                          
                                             204-079-4
                                          
                                          
                                             
                                                         1.
                                                      
                                                      
                                                         It-tqegħid fis-suq u l-użu ta’ oġġetti magħmula qabel jew fl-10 ta’ Lulju 2012 li fihom l-endosulfan bħala kostitwent ta’ dawn l-oġġetti għandhom ikunu permessi sal-10 ta’ Jannar 2013.
                                                      
                                                   
                                                         2.
                                                      
                                                      
                                                         It-tqegħid fis-suq u l-użu ta’ oġġetti li diġà kienu jintużaw qabel jew fl-10 ta’ Lulju 2012 li fihom l-endosulfan bħala kostitwent ta’ dawn l-oġġetti, għandhom ikunu permessi.
                                                      
                                                   
                                                         3.
                                                      
                                                      
                                                         It-tielet u r-raba’ subparagrafi tal-Artikolu 4(2) għandhom japplikaw għall-Artikoli msemmija fil-paragrafi 1 u 2.”
                                                      
                                                   
                                       
                           
               
                     (2)
                  
                  
                     Fil-Parti B, għandhom jiżdiedu l-entrati li ġejjin:
                     
                                 Sustanza
                              
                              
                                 Nru tal-CAS
                              
                              
                                 Nru tal-KE
                              
                              
                                 Eżenzjoni speċifika dwar użu intermedju jew speċifikazzjoni oħra
                              
                           
                                 “Eżaklorobutadjen
                              
                              
                                 87-68-3
                              
                              
                                 201-765-5
                              
                              
                                 
                                             1.
                                          
                                          
                                             It-tqegħid fis-suq u l-użu ta’ oġġetti magħmula qabel jew fl-10 ta’ Lulju 2012 li fihom l-eżaklorobutadjen bħala kostitwent ta’ dawn l-oġġetti għandhom ikunu permessi sal-10 ta’ Jannar 2013.
                                          
                                       
                                             2.
                                          
                                          
                                             It-tqegħid fis-suq u l-użu ta’ oġġetti li diġà kienu jintużaw qabel jew fl-10 ta’ Lulju 2012 li fihom l-eżaklorobutadjen bħala kostitwent ta’ dawn l-oġġetti, għandhom ikunu permessi.
                                          
                                       
                                             3.
                                          
                                          
                                             It-tielet u r-raba’ subparagrafi tal-Artikolu 4(2) għandhom japplikaw għall-Artikoli msemmija fil-paragrafi 1 u 2.
                                          
                                       
                           
                                 Naftalini poliklorinati (*)
                                 
                              
                              
                                  
                              
                              
                                  
                              
                              
                                 
                                             1.
                                          
                                          
                                             It-tqegħid fis-suq u l-użu ta’ oġġetti magħmula qabel jew fl-10 ta’ Lulju 2012 li fihom in-naftalini poliklorinati bħala kostitwenti ta’ dawn l-oġġetti għandhom ikunu permessi sal-10 ta’ Jannar 2013.
                                          
                                       
                                             2.
                                          
                                          
                                             It-tqegħid fis-suq u l-użu ta’ oġġetti li diġà kienu jintużaw qabel jew fl-10 ta’ Lulju 2012 li fihom in-naftalini poliklorinati bħala kostitwenti ta’ dawn l-oġġetti, għandhom ikunu permessi.
                                          
                                       
                                             3.
                                          
                                          
                                             It-tielet u r-raba’ subparagrafi tal-Artikolu 4(2) għandhom japplikaw għall-Artikoli msemmija fil-paragrafi 1 u 2.
                                          
                                       
                           
                                 Alkani, C10-13, kloro (paraffini klorinati b’katina qasira) (SCCPs)
                              
                              
                                 85535-84-8
                              
                              
                                 287-476-5
                              
                              
                                 
                                             1.
                                          
                                          
                                             Permezz ta’ deroga, il-produzzjoni, it-tqegħid fis-suq u l-użu ta’ sustanzi jew preparazzjonijiet li jkun fihom l-SCCPs f’konċentrazzjonijiet inqas minn 1 % skont il-piż, għandhom jiġu permessi.
                                          
                                       
                                             2.
                                          
                                          
                                             Permezz ta’ deroga, il-produzzjoni, it-tqegħid fis-suq u l-użu tal-applikazzjonijiet li ġejjin għandhom ikunu permessi sakemm l-Istati Membri jirrapportaw lill-Kummissjoni mhux iktar tard mill-2015 u kull erba’ snin minn dik id-data dwar il-progress li jkun sar sabiex jiġu eliminati l-SCCPs:
                                             
                                                         (a)
                                                      
                                                      
                                                         sustanzi reżistenti għan-nar fil-gomma użata fiċ-ċineg tal-konvejer fl-industrija tal-minjieri;
                                                      
                                                   
                                                         (b)
                                                      
                                                      
                                                         sustanzi reżistenti għan-nar f’siġillanti tad-digi.
                                                      
                                                   
                                       
                                             3.
                                          
                                          
                                             It-tqegħid fis-suq u l-użu ta’ oġġetti magħmula qabel jew fl-10 ta’ Lulju 2012 li fihom l-SCCPs bħala kostitwent ta’ dawn l-oġġetti għandhom ikunu permessi sal-10 ta’ Jannar 2013.
                                          
                                       
                                             4.
                                          
                                          
                                             It-tqegħid fis-suq u l-użu ta’ oġġetti li diġà kienu jintużaw qabel jew l-10 ta’ Lulju 2012 li fihom l-SCCPs bħala kostitwent ta’ dawn l-oġġetti, għandhom ikunu permessi.
                                          
                                       
                                             5.
                                          
                                          
                                             It-tielet u r-raba’ subparagrafi tal-Artikolu 4(2) għandhom japplikaw għall-Artikoli msemmija fil-paragrafi 1 u 2.
                                          
                                       Hekk kif issir disponibbli informazzjoni ġdida dwar id-dettalji tal-użi u sustanzi jew teknoloġiji alternattivi iktar sikuri, il-Kummissjoni għandha tanalizza d-derogi stabbiliti fil-punt 2 sabiex l-użi tal-SCCPs jitneħħew b’mod gradwali.
                              
                           
               
            (*)  Naftalini poliklorinati tfisser komposti kimiċi bbażati fuq is-sistema taċ-ċirku tan-naftalina, fejn atomu tal-idroġenu wieħed jew iktar inbidel/inbidlu b’atomi tal-kloru.”